ДГ“Кокиче“ с.Крушовене ,общ. Д.Митрополия

ул.“Девети септември“№2,тел.: 0879125028

 УТВЪРЖДАВАМ!

 ДИРЕКТОР:

 /Емилия Петрова/

**Програма за превенция**

**на ранното напускане на детска градина**

Програмата е създадена на основание чл.263, ал.1, т.8 от ЗПУО и е приета на заседание на Педагогическия съвет на 11.09.2017г.

 Актуализирана е с решение на ПС от 09.09.2021г.-Протокол №2.

Утвърдена със Заповед №9 / 15.09.2021г. на директора на ДГ“Кокиче“.

**Настоящата програма** е в съответствие с целите, залегнали в националните политики по превенция на ранното напускане на образователната система и комплекса от мерки на правителството в областта на образованието.

Водещи стратегически документи при изготвяне на Програмата за превенция на ранното напускане на образователната система на ДГ“Кокиче“ са:

-Закон за предучилищното и училищно образование.

-Наредба за приобщаващото образование от 11.11.2016г.

-Стратегия за намаляване дела на преждевременно напусналите образователната система /2013-2020г./

-Национална стратегия за насърчаване и повишаване на грамотността./2014-2020г./

-Конвенция за борба срещу дискриминацията в областта на образованието.

-Стратегия за интелигентен устойчив растеж „Европа 2020“

В стратегията за намаляване дела на преждевременно напусналите образователната система преждевременното напускане на училище е дефинирано като сложно явление, което оказва сериозно влияние върху индивидуалните съдби на пряко засегнатите и благосъстоянието на техните семейства, върху възможното развитие на техните общности и върху цялостното социално-икономическо развитие.Превенцията и преодоляването на проблема изисква интегрирана политика и ангажираност на всички сектори и институции, свързани с образованието и с личностното развитие на децата.

Причините за отпадане от училище са многообразни и въздействат комплексно.Това определя необходимостта да се подхожда комплексно и същевременно да се действа индивидуално към конкретния случай на всяко дете, застрашено от отпадане или вече отпаднало от ДГ или от училище.

**Причините** за преждевременното напускане могат да бъдат класифицирани в няколко основни категории:

-Социално-икономически,

-Етнокултурни,

-Образователни,

-Институционални,

-Психологически,

-Причини свързани със здравния статус.

Социално-икономически причини: ниски доходи,лошо качество на живот на определени социални слоеве.

Етнокултурни причини: по-ниска ценност на образованието.

Образователни причини: слаб интерес към учебния процес и произтичащото от него нежелание да се посещава училище.

Институционални причини: недостатъчно координираният подход между различните служби и специалисти на национално, регионално, местно и училищно ниво за справяне с преждевременното напускане на училище.

Психологически причини:неувереност в себе си и чувство на недоверие на родителите към дейността на образователните институции.

Причини свързани със здравния статус:рисковете за преждевременното напускане на училище са свързани с недостатъчната подготовка на детските градини и училищата за реализиране на целите и задачите на приобщаващото образование.Тук се включват и всички фактори на образователната среда, материалната база, човешките и финансовите ресурси, които не отговарят на изискванията за прилагане на приобщаващото образование.

Училищната програма за превенция на отпадането на деца от детската градина е изработена в контекста на Европейската платформа срещу бедността и социалното изключване, на предложената от Европейската Комисия „Стратегия за интелигентен устойчив растеж „Европа 2020“ и на препоръките, направени във връзка с тях по отношение превенцията на социалното изключване и за по-добро образование и грижи в периода на ранното детство, насочени към осигуряване на всички деца на възможности за най-добър старт в живота. Базира се на основни принципи на приобщаващото образование:

-Всяко дете има право на образование и равен достъп до образование.

Всяко дете може да учи и да се възползва от предимствата, които образованието дава.

В началото на 2019-2020 учебна година в ДГ“Кокиче“ стартират два Проекта:

1.Проект „Щастливи деца, спокойни родители, уверени учители“ към Национална програма „Успяваме заедно“, насочена към новопостъпили деца в двете детски градини в с. Крушовене и в с. Брегаре за плавен и безпроблемен преход от семейна среда към организираната образователно-възпитателна дейност в детската градина.

2.Проект „Активно приобщаване в системата на предучилищното образование“, финансиран от Оперативна програма“Наука и образование за интелигенте растеж2014-2020год.-Дейност 1: Допълнително обучение по български език на деца от уязвими групи./сформирани две групи- ДГ-с. Крушовене-6 деца и ДГ-база с.Брегаре- 3 деца с утвърден пакет от 10 педагогически ситуации по БЕЛ, начало 17.09.2019г.

През учебната 2021-2022година продължава работата по Проект АПСПО и пак ще сформираме две работни групи в двете градини-ДГ-с.Крушовене и ДГ-база с.Брегаре с ръководители Нина Транкова и Янка Томова.

Погасяването на таксите за храна в детската градина с европейски средства по същия проект е ефективно и улеснява родителите на децата от уязвими групи.

В образователния процес не се допуска дискриминация, основана на раса, народност, пол, етническа принадлежност, социален произход, вероизповедание, обществено положение, увреждане или друг статус.

Приобщаващото образование предполага промени в образователната система, за да може тя да се адаптира към потребностите на конкретното дете.

Различията между децата са източник на многообразие и богатство, а не на проблеми.

Възгледите и мнението на детето трябва да бъдат взети предвид при неговото участие в живота на ДГ.

-Децата следва да бъдат стимулирани да участват активно в образователния процес.

-Всички аспекти на образованието, програми и методи на преподаване, както и формите на комуникация следва да бъдат адаптирани, за да се създадат възможности за включване.

**ЦЕЛИ НА ПРОГРАМАТА:**

**Обща цел:** Създаване на подкрепяща среда за задържане на децата в детската градина.

**Подцели:** 1.Намаляване на уважителните и неуважителните отсъствия.

 2.Свеждане до 0 броя на отпадналите деца от детска градина.

 3.Създаване на положителна нагласа към дейността на ДГ и ролята й в развитието на детската личност.

**ЗАДАЧИ:**

-Разработване и изпълнение на комплекс от ефективни мерки и дейности за превенция и намаляване на риска от преждевременно отпадане на деца от ДГ.

-Осигуряване на обща подкрепа за личностно развитие на всяко дете –индивидуалният и диференцираният подход да са водещи в работата с децата в условията на смесената група.Съобразяването с възрастовите и индивидуални особености на всяко дете е задължително.

-Организиране на празници и развлечения в ДГ с активното участие на родителите.

**ДЕЙНОСТИ И МЕРКИ ЗА НАМАЛЯВАНЕ НА РИСКА ОТ ПРЕЖДЕВРЕМЕННО ОТПАДАНЕ НА ДЕЦА ОТ ДГ:**

-Мотивиране, консултиране и подпомагане чрез редица дейности за приобщаване на децата от ромски произход.

-Ежеседмични контакти и разговори с родителите на децата, застрашени от отпадане.Активна дейност на ЕКИПИТЕ за обхват, сформирани съгласно Механизма за съвместна работа на институциите за обхващане и задържане в образователната система на деца и ученици в задължителна училищна възраст/ Решение №373 на МС от 05.07.2017г./

-Мотивиране и приобщаване на децата чрез организиране на допълнителни дейности в ДГ- клуб „Да съхраним българското“,-свързан с основната цел в работата на ДГ за тази учебна година.

-Приобщаване към националните традиции и обичаи чрез организиране на празници и развлечения, Дни на „отворените врати“, дейности и изяви на децата пред обществеността с цел социализация и активно участие в живота на детската градина и на населеното място.

-Сътрудничество с Дирекция „Социално подпомагане“, с „Отдел за закрила на детето“ и други институции.

-Мотивиране на педагогическия персонал за допълнителна работа по превенция на ранното отпадане на деца от образователната система.

-